જોકે અેક વાત એવી પણ છે કે રેલવે પ્રધાન ભાડામાં સીધો વધારો નહીં કરે, પરંતુ આડકતરી રીતે વિવિધ સુવિધાઓના દર બેક ડોર વધારીને રેલવે માટે આવક ઊભી કરવાનો પ્રયાસ કરશે. અા વખતે રેલવે બજેટમાં સૌથી વધુ ધ્યાન કસ્ટમર કેર અને સર્વિસ તેમજ રેલવે યાત્રાને હાઇટેક બનાવવા પર કેન્દ્રિત કરવામાં આવશે. રેલવે પ્રધાન બજેટમાં રૂ.૧.રપ લાખ કરોડની વાર્ષિક યોજના રજૂ કરશે. આ વખતે રેલવે બજેટમાં નીચે દર્શાવેલી મહત્ત્વની બાબતો પર ધ્યાન કેન્દ્રીત કરવામાં આવશે.